b'\n_START_ARTICLE_\nLjubezni tri in ena smrt\n_START_SECTION_\nVsebina\n_START_PARAGRAPH_\nPripovedoval\xc4\x8dev o\xc4\x8de, na lastno \xc5\xbeeljo upokojeni profesor zgodovine, z odpravnino kupi zase in za svojo dru\xc5\xbeino hi\xc5\xa1ico na pode\xc5\xbeelju, ki jim bo prinesla\xc2\xa0\xc2\xbbsve\xc5\xbeino in zdravje\xc2\xab. Pripovedovalec je 17-letni fant s prebujajo\xc4\x8do se spolno slo, ki se v novem okolju prepusti brezciljnemu potepanju, brezplodnemu razmi\xc5\xa1ljanju o prihodnosti, najraje pa skrito zalezuje ostale \xc4\x8dlane in tako razkriva njihove skrivnosti. Dru\xc5\xbeinsko\xc2\xa0\xc2\xbbravnovesje\xc2\xab\xc2\xa0poru\xc5\xa1i skrivnosto orodje iz lope; nih\xc4\x8de to\xc4\x8dno ne ve, kaj dejansko je in \xc4\x8demu slu\xc5\xbei._NEWLINE_Dru\xc5\xbeino preseneti prihod izgubljenega polstrica \xc5\xa0vejka (po glavnem junaku avtorja Jaroslava Ha\xc5\xa1ka), ki slovi po neverjetni nerodnosti, njegov edini talent pa je dobrota. Konec poletja praznuje gasilsko dru\xc5\xa1tvo 70-letnico, ki se je kot slavnostni govornik celo sam Flisar (vasica je njegov rojstni kraj). Le-ta v pogovoru z va\xc5\xa1\xc4\x8dani izrazi 3 temeljne ljubezni:\xc2\xa0\xc2\xbbdo sebe, bli\xc5\xbenjega in do Boga. Smrt pa je le ena sama. \xc4\x8ce uresni\xc4\x8dimo vse tri ljubezni, bo smrt mogo\xc4\x8de manj stra\xc5\xa1na. Zanesljivo pa bo manj stra\xc5\xa1no \xc5\xbeivljenje.\xc2\xab_NEWLINE_Skrivnostno orodje nato izgine iz lope, med iskanjem tega\xc2\xa0\xc2\xbbpeklenskega stroja\xc2\xab\xc2\xa0pa se na olaj\xc5\xa1anje gasilcev vname v gasilskem domu po\xc5\xbear, na pogori\xc5\xa1\xc4\x8du katerega ostane samo skrivnostno orodje v malce druga\xc4\x8dni obliki. Ko se dru\xc5\xbeina vrne domov, najde na kav\xc4\x8du mrtvo sestri\xc4\x8dno Elizabeto s prerezanimi \xc5\xbeilami.'